उत्तर प्रदेश के शामली में जहरीली कच्ची शराब पीने से पांच लोगों की मौत हो गई। मामला शामली के झिंझाना थाना क्षेत्र के कमालपुर गांव का है। इनमें तीन लोगों की मंगलवार को मौत हुई जबकि बुधवार को दो और लोगों ने दम तोड़ दिया। पिछले 40 घंटों में 5 लोगों की दर्दनाक मौत के बाद हड़कंप मच गया है। उधर मामले में तीन अन्य लोगों का हरियाणा के करनाल के अस्पताल में इलाज चल रहा है। दो लोगों के शव को पोस्टमॉर्टम के लिए भेज दिया गया है।